জার্মানির তৃণমূল গণতান্ত্রিক পার্টি
জার্মানির তৃণমূল গণতান্ত্রিক পার্টি (জার্মান: Basisdemokratische Partei Deutschland, সংক্ষেপে জার্মান: dieBasis) জার্মানির একটি রাজনৈতিক দল। দলটির ঘোষিত লক্ষ্য হল সমাজ ও রাজনীতিতে তৃণমূল গণতন্ত্রকে শক্তিশালী করা, কারণ তারা মনে করে যে অর্থনৈতিক স্বার্থ, মুনাফা এবং রাজনৈতিক ক্ষমতার লড়াই জীবনের অনেক ক্ষেত্রকে প্রভাবিত করে। তবে রাষ্ট্রবিজ্ঞানীগণ এবং গণমাধ্যমগুলোর প্রতিবেদনে দলটিকে সাধারণত লকডাউন বিরোধী এবং টিকা বিরোধী প্রচারকদের "কোয়ের্ডেনকার" আন্দোলনের একটি ফ্রন্ট হিসেবে চিহ্নিত করা হয়। দলটিকে রাজনৈতিক মতপরিসরে সহজে স্থাপন করা যায় না। তবে রিডাকশন্সনেটজওয়ার্ক ডয়েচল্যান্ড এর একটি তদন্ত অনুসারে, দলটির সদস্যদের মধ্যে বিকল্প চিকিৎসা এবং গূঢ়বাদে বিশ্বাসীদের থেকে শুরু করে রাইখসবার্গারের মতো কট্টর ডানপন্থী ষড়যন্ত্র তাত্ত্বিকরাও আছে।